projecte-aina/catalan_government_crawling huggingface dataset:
Atès el que disposa l'article 12.3 del Decret 96/2001, de 20 de març, sobre organització i competències per a la contractació dels subministraments i dels seus serveis complementaris, relacionats o derivats dins l'Administració de la Generalitat i altres organismes públics;
Atesa la conveniència d'establir la composició de la Comissió de Subministraments del Departament de la Presidència d'acord amb la nova estructura departamental;
De conformitat amb l'article 12.d) de la Llei 13/1989, de 14 de desembre, de règim jurídic de les administracions públiques i del procediment administratiu comú,
1.1 La Comissió de Subministraments del Departament de la Presidència està integrada pels membres següents:
Vicepresident/a primer/a: gerent de Serveis Comuns, el qual assumirà la presidència en cas d'absència del director/a de Serveis.
Vicepresident/a segon/a: subdirector/a general de Règim Econòmic i Contractació, el qual assumirà la presidència en cas d'absència dels anteriors.
Subdirector/a d'Obres i Serveis.
Cap del Servei d'Ajuts i Contractació.
Una persona adscrita a la Gerència de Serveis Comuns.
Una persona adscrita als serveis o unitats que intervenen en la tramitació dels expedients de contractes de subministraments, designada pel president o presidenta, o bé pel vicepresident o vicepresidenta primer si pertany a les unitats esmentades a l'article 4.2 b) del Decret 177/2006, de 23 de maig, de reestructuració parcial del Departament de la Presidència.
Titular: responsable de tramitació de contractes i convenis de la Direcció de Serveis
1.2 En cas d'absència, vacant o malaltia regiran les normes de substitució dels òrgans col·legiats que es recullen al capítol VI del títol I de la Llei 13/1989, de 14 de desembre, d'organització, procediment i règim jurídic de la Generalitat de Catalunya.
1.3 El/la president/a de la Comissió pot decidir l'assistència a les reunions, amb veu però sense vot, del personal tècnic especialitzat necessari, quan la naturalesa de les contractacions a tractar ho aconsellin o quan ho consideri oportú.
Actuació com a Mesa de contractació
Quan la Comissió de Subministraments del Departament de la Presidència actuï com a Mesa de contractació, també ha de formar part de la Comissió un/a representant de la Intervenció Delegada i una persona llicenciada en dret adscrita a l'Assessoria Jurídica del Departament.
Es deroga l'Ordre de 19 d'octubre de 2001, per la qual es determina la composició de la Comissió de Subministraments del Departament de la Presidència.
Una persona que representa el Departament que licita el contracte de concessió objecte d'anàlisi.
Secretari o secretària: el cap o la cap de la Secretaria Tècnica de la Junta Consultiva
President/a: el secretari/ària d'Hisenda del Departament de la Vicepresidència i d'Economia i Hisenda.
Vicepresident/a: el secretari/ària general del Departament de Territori i Sostenibilitat.
El director/a general del Patrimoni de la Generalitat de Catalunya o la persona en qui delegui.
El director/a general de Contractació Pública o la persona en qui delegui.
L'interventor/a general o l'interventor/a en qui hagi delegat la seva representació en el plenari de la Junta.
Secretari/ària: el cap o la cap de la Secretaria Tècnica de la Junta Consultiva.
Els llocs de treball que, d'acord amb el que estableixi la corresponent relació de llocs de treball, puguin ser ocupats per persones funcionàries del cos de mossos d'esquadra en la situació administrativa especial de segona activitat seran proveïts de manera definitiva mitjançant concurs.
Les bases de les convocatòries d'aquests concursos determinaran els requisits per prendre-hi part, així com els mèrits adequats al contingut i a les característiques dels llocs que s'hagin de proveir, d'acord amb el que preveu l'article 9.1 d'aquest Decret.
Aquest Decret manté la validesa de la classificació actual dels llocs reservats a personal funcionari amb habilitació de caràcter estatal, en els termes següents:
Els llocs de treball de secretaria dels ens locals de l'àmbit territorial de Catalunya es classificaran segons les classes següents:
Secretaries de classe primera: estan reservades a personal funcionari pertanyent a la subescala de secretaria, categoria superior, les secretaries de diputacions provincials, de consells de vegueries, de consells comarcals, d'entitats metropolitanes, d'ajuntaments de capitals de província, de grans ciutats o de municipis amb població superior a 20.000 habitants.
Secretaries de classe segona: estan reservades a personal funcionari pertanyent a la subescala de secretaria, categoria d'entrada, les secretaries d'ajuntaments el municipi dels quals tingui una població d'entre 5.001 i 20.000 habitants, així com els de població inferior a 5.001 habitants i uns drets reconeguts nets per ingressos ordinaris deduïts de la darrera liquidació pressupostària superiors a 3.000.000,00 d'euros.
Secretaries de classe tercera: estan reservades a personal funcionari pertanyent a la subescala de secretaria intervenció les secretaries d'ajuntaments el municipi dels quals tingui una població inferior a 5.001 habitants i drets reconeguts nets per ingressos ordinaris deduïts de la darrera liquidació pressupostària que no excedeixin els 3.000.000,00 d'euros.
Els llocs de treball d'intervenció dels ens locals de l'àmbit territorial de Catalunya es classificaran en una de les classes següents:
Intervencions de classe primera: estan reservats a personal funcionari pertanyent a la subescala d'intervenció tresoreria, categoria superior, els llocs d'intervenció en corporacions amb secretaries de classe primera.
Intervencions de classe segona: estan reservats a personal funcionari pertanyent a la subescala d'intervenció tresoreria, categoria d'entrada, els llocs d'intervenció en corporacions amb secretaria de classe segona i els llocs d'intervenció en règim d'agrupació d'entitats locals les secretaries de les quals estiguin incloses en classe segona o tercera.
Hi haurà un lloc de treball denominat tresoreria, reservat a personal funcionari pertanyent a la subescala d'intervenció tresoreria, a les entitats locals amb secretaria de classe primera i en aquelles la secretaria de les quals estigui classificada de classe segona que s'hagin agrupat amb unes altres a l'efecte de sosteniment en comú del lloc únic d'intervenció.
En les restants entitats locals amb secretaria de classe segona serà la relació de llocs de treball la que determini si el lloc esmentat està reservat a habilitat o habilitada de caràcter estatal o pot ser ocupat per un dels seus funcionaris o de les seves funcionàries degudament qualificats o qualificades.
La responsabilitat administrativa de les funcions de tresoreria, comptabilitat i recaptació en les entitats locals amb secretaries de classe tercera podrà ser atribuïda a un o una membre de la corporació o a un funcionari o una funcionària d'aquesta.
El personal funcionari amb habilitació de caràcter estatal al qual li es d'aplicació aquest Decret d'acord amb l'article 1.2 no podrà ser destituït dels llocs reservats a les entitats locals i que ocupi en virtut de concurs de mèrits, ni tampoc podrà ser separat del servei, si no és per resolució del conseller o de la consellera de Governació i Administracions Públiques, adoptada en virtut d'un expedient disciplinari incoat i tramitat d'acord amb les disposicions legals aplicables.
Els funcionaris que a l'entrada en vigor d'aquest Reglament ocupin llocs de treball corresponents a nivells superiors als de l'interval assignat al seu Cos o Escala, podran continuar en l'exercici d'aquests llocs.
A efectes de consolidació del grau personal, consolidaran el grau màxim que correspongui a l'interval de nivells del seu Cos o Escala.
Els funcionaris que sol·licitin el reingrés al servei actiu, un cop aprovada la relació de llocs de treball i no tinguin consolidat grau personal, prèviament hauran de sol·licitar l'assignació d'un grau del Conseller de Governació o, si s'escau, al Conseller que pugui ser competent a l'empara de l'article 12.3 de la Llei 17/1985, el qual resoldrà mitjançant proposta de la Comissió Tècnica de la Funció Pública.
72.1 Els funcionaris no poden ser designats per exercir un lloc de treball superior o inferior en més de dos nivells del seu grau personal.
Si per manca de vacants en la mateixa localitat, els funcionaris a què es refereix l'article 29, o aquells la plaça dels quals hagi estat amortitzada, no poden ser designats per ocupar un lloc de treball en les condicions de l'apartat anterior, el Secretari General del Departament corresponent els atribuirà, amb caràcter provisional, un lloc de nivell inferior, que correspongui al seu Cos o Escala.
En aquesta situació, al funcionari, se li garanteix, com a mínim, la percepció del complement de destinació corresponent a un lloc inferior en dos nivells al seu grau personal, qualsevol que sigui el que correspongui al lloc que exerceixi.
72.2 No obstant el que estableix l'apartat anterior, s'admet la possibilitat de l'adjudicació, a sol·licitud del funcionari interessat, d'un lloc de treball d'un nivell inferior de responsabilitat, fins a més de dos nivells inferiors, al corresponent al seu grau personal; en aquest supòsit excepcional, el funcionari percebrà les retribucions complementàries del lloc de treball realment exercit.
52.1 Els funcionaris reingressats mitjançant l'obtenció d'una destinació tenen l'obligació de prendre part en tot concurs de provisió de llocs de treball que es convoqui, sempre que compleixin els requisits necessaris, fins que obtinguin un lloc de treball amb caràcter definitiu.
52.2 En el cas que no participin en els esmentats concursos seran declarats automàticament en situació d'excedència voluntària.
El reingrés al servei actiu dels funcionaris que no tinguin reserva de plaça o destinació s'ha d'efectuar en ocasió de vacant, mitjançant els sistemes següents:
Aquests reingressos s'han d'efectuar necessàriament per l'ordre de la data de presentació de la sol·licitud, i respectant, en tot cas, la prioritat dels suspesos sobre els excedents voluntaris.
Si el trasllat és de caràcter interdepartamental i definitiu, es dóna de baixa a la nòmina corresponent en el Departament de procedència i d'alta a la del de destinació.
Excepcionalment, amb la conformitat dels Departaments afectats, pot continuar percebent les seves retribucions amb càrrec a la nòmina d'origen per un termini no superior a un any.
En tot cas, si el lloc a exercir té retribucions complementàries superiors, la diferència d'aquestes retribucions ha de ser abonada pel Departament en què es trobi el lloc a cobrir.
Els funcionaris afectats pels canvis de destinació a què es refereix l'article 45.1, sempre que aquests impliquin el canvi de localitat i residència i tinguin caràcter forçós, tenen dret a les indemnitzacions establertes reglamentàriament.
En relació amb el concepte de localitat s'ha de tenir en compte el que estableix l'article 7 del present Reglament, si bé es tindrà dret a les indemnitzacions previstes a l'apartat anterior quan es produeixi un canvi de terme municipal i el nou lloc de treball estigui allunyat més de 5 quilòmetres en relació amb l'anterior lloc de treball.
En el supòsit del trasllat en comissió de serveis a què es refereix l'article 45.1, quan no sigui possible fer-lo amb un funcionari destinat a la mateixa localitat en què es trobi el lloc a proveir, i hagi de ser amb caràcter forçós, es destinarà preferentment el funcionari, que, complint els mateixos requisits esmentats, es trobi destinat a la localitat més propera i tingui menors càrregues familiars i, en igualtat de condicions, el de menor antiguitat.
La destinació en comissió de serveis i els nomenaments en funcions romandran sense efecte, quan el lloc sigui proveït pels procediments ordinaris i, en tot cas, pel transcurs de dos anys des que es van produir.
En tots dos supòsits es reserva al funcionari el lloc de treball d'origen, llevat que obtingui, pels procediments ordinaris, un nou lloc, en el qual cas, s'ha de declarar vacant la plaça que tenia reservada.
Quan es tracti de llocs de comandament que restin vacants i sigui urgent de proveir-los, el Conseller de cada Departament pot disposar 'l'encàrrec de funcions' a un funcionari del mateix Departament que posseeixi el grau personal igual o fins a dos nivells inferior al del lloc a proveir i que compleixi els requisits exigits per exercir-lo.
Els 'encàrrecs de funcions' s'han de comunicar al Registre General de Personal, i donaran dret a percebre el complement de destinació del lloc que s'encarrega.
En el cas que aquest encàrrec de funcions constitueixi una acumulació de les tasques del lloc de comandament vacant en un funcionari que ja té un comandament del mateix nivell, es percebrà el 25% del complement de destinació que correspongui al nivell del lloc acumulat.
L'ocupació d'un lloc de treball determinat no constitueix un dret adquirit per als funcionaris.
45.1 El Secretari General pot, en qualsevol moment, mitjançant resolució motivada en necessitats del servei, disposar el trasllat en comissió de serveis d'un funcionari del seu Departament a qualsevol altre lloc de treball del mateix Departament, que posseeixi el grau personal igual o fins a dos nivells per sobre o per sota al del lloc a proveir, i que compleixi els requisits exigits per exercir-lo.
Si ocupa un lloc inferior al que ocupava, continuarà percebent el que li corresponia abans de la comissió de serveis.
45.2 La Direcció General de la Funció Pública, a proposta dels Secretaris Generals motivada en necessitats del servei i amb la conformitat de l'interessat, pot, excepcionalment, autoritzar el trasllat definitiu d'un funcionari a qualsevol altre lloc de treball de la Generalitat, sempre que compleixi els requisits exigits per al seu exercici, tenint en compte el que estableix l'article 72 del present Reglament.
El Secretari General de cada Departament, escoltats els Directors Generals corresponents, a sol·licitud dels interessats, pot autoritzar, excepcionalment, la permuta de destinació entre funcionaris en actiu del seu Departament, sempre que els llocs ocupats siguin del mateix nivell, puguin ser exercits indistintament pels funcionaris que permuten, i tinguin el mateix sistema de provisió.
En tot cas, els interessats han de complir els requisits necessaris per exercir el nou lloc.
També es pot autoritzar, en les mateixes condicions, la permuta entre funcionaris de diferents Departaments de la Generalitat, en el qual cas correspon al Departament de Governació d'atorgar la corresponent autorització, a proposta dels Departaments respectius.
Les anteriors autoritzacions per a la permuta de destinació s'han d'inscriure en el Registre General de Personal.
Sens perjudici del que disposen els articles anteriors, el Secretari General de cada Departament pot disposar la redistribució de personal dintre de la mateixa localitat, entre els funcionaris en actiu del seu Departament que compleixin els requisits necessaris, quan es tracti de llocs a proveir del mateix nivell i sistema de provisió, sempre que aquests llocs corresponguin al seu Cos i a la seva Escala, sense que sigui necessari fer convocatòria pública.
El termini per a la presa de possessió en la nova destinació és de dos dies hàbils, si es tracta d'un lloc a la mateixa localitat o d'un mes si és a una localitat diferent, llevat que, per causes justificades en necessitats del servei i apreciades lliurement per l'Administració, es concedeixi una pròrroga, fins a un màxim de vint dies més, en ambdós casos.
Els esmentats terminis es compten a partir de l'endemà del cessament, llevat dels supòsits de reingressats al servei actiu, en el qual cas es computarà des de la data de notificació de la resolució del concurs o, si s'escau, del nomenament.
En relació amb el concepte de localitat s'ha de tenir en compte el que estableix l'article 7 del present Reglament.
37.1 La convocatòria s'ha de resoldre en el termini màxim d'un mes a partir de la data límit de presentació d'instàncies.
Aquest termini podrà ser prorrogat, amb caràcter excepcional per l'òrgan convocant.
37.2 La corresponent proposta ha de contenir la llista dels funcionaris amb la plaça que els ha estat adjudicada, segons la puntuació obtinguda, i detallar, si s'escau, els llocs que hagin estat declarats deserts.
37.3 Les resolucions de les convocatòries, quan el seu àmbit sigui estatal, s'hauran de publicar en el Boletín Oficial del Estado.
Per a les convocatòries a llocs de comandament caldrà atenir-se al que determina l'article 15.
El Departament de Governació, a proposta de la resta de Departaments, haurà de procedir a l'aprovació de les bases i a la publicació de les Ordres de convocatòria per a la provisió de les places proposades, bé pel sistema de concurs, bé per lliure designació, segons procedeixi, sens perjudici de les competències atribuïdes als Departaments d'acord amb el que estableix l'article 12.3 de la Llei 17/1985, de 23 de juliol, i del que preveu l'article 10 del present Reglament sobre convocatòries de llocs de comandament.
Les convocatòries per proveir els llocs de treball als quals fa referència l'article 30, de la Llei 17/1985, de 23 de juliol, podran tenir àmbit autonòmic o estatal.
En aquestes convocatòries solament podran participar els funcionaris que, complint les condicions establertes en les bases, prestin serveis en l'àmbit que determini l'esmentada convocatòria.
Les convocatòries d'àmbit estatal s'han de publicar, tot i el que s'estableix a l'article 3 del present Reglament, en el Boletín Oficial del Estado.
Són igualment funcions de la Junta de Mèrits:
23.1 Elaborar la llista, per ordre de puntuació, de tots els aspirants presentats, amb les qualificacions obtingudes.
23.2 Fer la proposta al Conseller respectiu, per al seu nomenament, de l'aspirant amb millor puntuació.
23.3 Fer, si s'escau, la proposta raonada al Conseller respectiu de declarar desert el concurs.
La documentació corresponent serà tramesa al Conseller per conducte del Secretari General.
L'Ordre de nomenament dels membres de la Junta de Mèrits ha de fixar el període d'exercici de les seves funcions durant un termini que no pot excedir els 5 anys, durant els quals són inamovibles, llevat, que com a conseqüència d'un canvi de lloc de treball, no ocupin un lloc del nivell suficient per poder ser designats membres de la Junta i en tot cas sempre que cessin en el càrrec o deixin de pertànyer al Departament.
Cadascuna de les Juntes de Mèrits s'ha de formar pels membres següents, designats pel Conseller de cada Departament, a proposta del Secretari General, que en tot cas, han d'estar adscrits al Departament respectiu:
18.1 Membres titulars de caràcter permanent:
18.1.1 El President, que serà el Secretari General del Departament.
18.1.2 Dos Vocals en representació del Departament, un dels quals ha de ser el que tingui atribuïdes les competències en matèria de personal dins la Secretaria General.
D'entre ells es designarà el que actuarà com a Secretari de la Junta.
18.2 Membres titulars de caràcter fluctuant, en funció del lloc a proveir:
Dos Vocals en representació de cada Centre Directiu del Departament o Organisme Autònom, l'un amb categoria mínima de Cap de Secció o assimilat.
Aquests Vocals únicament actuaran quan es tracti de proveir llocs que estiguin adscrits al seu Centre Directiu o Organisme Autònom.
Amb els mateixos criteris assenyalats per als membres titulars, s'ha de nomenar el mateix nombre de membres suplents.
El suplent del President tindrà categoria mínima de Subdirector General.
En cap cas no pot actuar com a Vocal de la Junta de Mèrits ningú que participi en alguna convocatòria.
Podrà ser requerida l'assistència del Cap del Servei o assimilat al qual estigui adscrit el lloc de treball a proveir, amb veu però sense vot, si l'esmentat Cap de Servei no forma part de la Junta de Mèrits.
El cessament dels càrrecs de comandament proveïts pel sistema de concurs es pot disposar per raó del servei, mitjançant expedient administratiu de caràcter sumari i no disciplinari.
L'esmentat expedient, l'ha d'iniciar i tramitar el Director General o assimilat del qual depengui el funcionari, normalment mitjançant proposta raonada del seu cap jeràrquic superior immediat, cursada pel conducte reglamentari, el qual donarà trasllat d'aquest expedient, després de l'audiència a l'interessat, al seu Secretari General que, a la vista de les actuacions realitzades, resoldrà bé sobreseient l'expedient, bé confirmant la proposta de cessament.
La resolució recaiguda s'ha de notificar a l'interessat, a la Comissió de Personal i al Registre General de Personal.
L'Ordre de nomenament d'un funcionari per a un càrrec de comandament comporta el cessament en el lloc anterior, de la qual cosa s'ha de practicar la corresponent anotació en el seu expedient personal i en el Registre General de Personal.
Únicament es procedirà a la publicació en el Diari Oficial de la Generalitat de Catalunya dels nomenaments i cessaments dels càrrecs de nivell superior a Servei.
La resta dels nomenaments s'han de notificar a l'interessat i publicar en el tauler d'anuncis del Departament.
L'informe previst a l'article 47.a), de la Llei 17/1985, de 23 de juliol, s'ha de formalitzar en model normalitzat pel Cap immediatament superior i supervisat pel Cap de la Unitat Orgànica, respecte als funcionaris que ocupin llocs de comandament.
El model d'aquest informe es fixarà reglamentàriament.
Les convocatòries per a la provisió dels càrrecs de comandament esmentats a l'article 10 s'han de regir pel que, amb caràcter general, s'estableix en el present Reglament per a la resta dels llocs de treball, amb les peculiaritats següents:
12.1 S'han de constituir Juntes de Mèrits per valorar els al·legats pels aspirants, d'acord amb els barems de la convocatòria.
12.2 Per tal de garantir la idoneïtat en la provisió dels llocs de comandament objecte de concurs, és necessari que l'aspirant proposat per la Junta de Mèrits hagi obtingut un mínim de 5 punts en la valoració de mèrits preferents.
En el supòsit que no hi hagi cap aspirant que superi el mínim esmentat, la Junta de Mèrits ha de declarar desert el concurs, tot i que resta a la seva discrecionalitat aquesta possibilitat quan se superin els 5 punts però no s'arribi als 10 punts.
12.3 En la valoració de mèrits esmentats a l'article 6.1.1, s'ha de tenir en compte, en cas que existeixi, l'informe previst a l'article 47.a) de la Llei 17/1985, de 23 de juliol.
12.4 És condició indispensable per accedir als càrrecs de Cap de Negociat, de Secció i de Servei la superació dels cursos a què es refereix l'article 65.2 de la Llei 17/1985, quan així s'hagi establert reglamentàriament.
12.5 De la mateixa manera, per participar en els concursos de mèrits per a la provisió dels càrrecs de comandament anteriors cal tenir un temps de serveis mínim d'un any en el nivell que ocupi.
Aquest requisit no s'ha d'exigir quan la darrera destinació s'hagi obtingut per lliure designació.
El que s'estableix a l'article anterior no és d'aplicació en aquells supòsits en què, com a conseqüència d'una reestructuració administrativa, un lloc de comandament ja ocupat experimenti un canvi en la seva denominació, adscripció orgànica o funcions, sempre que les que pertoqui exercir en el nou lloc estiguin contingudes, totalment o en bona part, en les de l'anterior lloc i tingui el mateix nivell.
En aquest supòsit, és necessari que el Conseller del Departament en què es trobi el lloc de comandament reestructurat adapti el nomenament anterior a la nova situació mitjançant una Ordre, en la qual s'ha de fer constar expressament que les noves funcions a exercir estaven bàsicament contingudes en el lloc reestructurat.
La provisió de tots els càrrecs de comandament, l'han de fer els Departaments respectius mitjançant convocatòria pública i, llevat dels que siguin de lliure designació, d'acord amb el que estableixi la relació de llocs de treball, pel sistema de concurs de mèrits, que reveli amb objectivitat la idoneïtat i la inicial capacitat dels candidats per exercir el lloc de comandament.